Številka: 35409-250/2023-2570-5

Datum: 1.12.2023

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 40. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18- ZNOrg, 84/18-ZIURKOE, 158/20 in 44/22 - ZVO-2) v povezavi s 301. členom Zakona o varstvu okolja (Uradni list RS, št. 44/2022 in 18/23 – ZDU-1O), prvega odstavka 101.a člena Zakona o ohranjanju narave (Uradni list RS, št. 96/04, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb in 105/22 – ZZNŠPP), 47.a člena Zakona o prostorskem načrtovanju (Uradni list RS, št. [33/07](http://www.uradni-list.si/1/objava.jsp?sop=2007-01-1761), [70/08](http://www.uradni-list.si/1/objava.jsp?sop=2008-01-3026) – ZVO-1B, [108/09](http://www.uradni-list.si/1/objava.jsp?sop=2009-01-4890), [80/10](http://www.uradni-list.si/1/objava.jsp?sop=2010-01-4305) – ZUPUDPP, [43/11](http://www.uradni-list.si/1/objava.jsp?sop=2011-01-2042) – ZKZ-C, [57/12](http://www.uradni-list.si/1/objava.jsp?sop=2012-01-2413), [57/12](http://www.uradni-list.si/1/objava.jsp?sop=2012-01-2414) – ZUPUDPP-A, [109/12](http://www.uradni-list.si/1/objava.jsp?sop=2012-01-4323), [76/14](http://www.uradni-list.si/1/objava.jsp?sop=2014-01-3190) – odl. US, [14/15](http://www.uradni-list.si/1/objava.jsp?sop=2015-01-0505) – ZUUJFO, [61/17](http://www.uradni-list.si/1/objava.jsp?sop=2017-01-2915) – ZUreP-2 in [199/21](http://www.uradni-list.si/1/objava.jsp?sop=2021-01-3971) – ZUreP-3) v povezavi s prvim odstavkom 298. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v upravni zadevi določitve planov, za katere je treba izvesti postopek celovite presoje njihovih vplivov na okolje, za Druge spremembe in dopolnitve Občinskega prostorskega načrta Občine Radenci (SD OPN RAD 2), pripravljavcu plana Občini Radenci, Radgonska cesta 9, 9252 Radenci, ki ga po pooblastilu zastopa družba ZEU, družba za načrtovanje in inženiring d.o.o., Ulica Staneta Rozmana 5, 9000 Murska Sobota, naslednjo

O D L O Č B O

1. V postopku priprave in sprejemanja Drugih sprememb in dopolnitev Občinskega prostorskega načrta Občine Radenci ni treba izvesti postopka celovite presoje vplivov na okolje.
2. V postopku priprave in sprejemanja Drugih sprememb in dopolnitev Občinskega prostorskega načrta Občine Radenci ni treba izvesti postopka sprejemljivosti vplivov izvedbe plana na varovana območja.
3. V tem postopku ni bilo stroškov.

Obrazložitev:

I.

Občina Radenci, Radgonska cesta 9, 9252 Radenci (v nadaljnjem besedilu: pripravljavec plana), je Ministrstvu za okolje, podnebje in energijo, Direktoratu za okolje, Sektorju za okoljske presoje (v nadaljevanju ministrstvo) dne 7.11.2023 po pooblaščencu ZEU, družba za načrtovanje in inženiring d.o.o., Ulica Staneta Rozmana 5, 9000 Murska Sobota, posredovala nepopolno vlogo za izdajo odločbe o obveznosti celovite presoje vplivov na okolje, vključno s presojo sprejemljivosti vplivov izvedbe plana na varovana območja v postopku priprave plana Drugih sprememb in dopolnitve Občinskega prostorskega načrta Občine Radenci (v nadaljnjem besedilu: SD OPN RAD 2).

Vlogi je bila priložena naslednja dokumentacija:

* pooblastilo pripravljavca plana družbi ZEU d.o.o., Murska Sobota, št. 350-3/2023-4 z dne 14.09.2023,
* mnenje Ministrstva za kulturo k osnutku drugih sprememb in dopolnitev OPN Občine Radenci, št. 3501-48/2023-3340/4 z dne 6.10.2023,
* mnenje Ministrstva za kmetijstvo, gozdarstvo in prehrano s področja gozdarstva in lovstva k osnutku drugih sprememb in dopolnitev OPN Občine Radenci, št. 3401-21/2007/29 z dne 5.10.2023,
* prvo mnenje s področja upravljanja z vodami Ministrstva za naravne vire in prostor, Direkcije RS za vode, št. 35012-36/2023-2 z dne 9.10.2023,
* mnenje Ministrstva za zdravje, Direktorata za javno zdravje, o verjetnosti pomembnejših vplivov izvedbe plana za osnutek drugih sprememb in dopolnitev OPN Občine Radenci, št. 354-109/2023-8 z dne 19.10.2023, ter
* prvo mnenje Zavoda RS za varstvo narave, OE Maribor, št. 3563-0461/2023-2 z dne 13.10.2023.

Vloga je bila dne 27.11.2023 na podlagi poziva ministrstva za dopolnitev vloge št. 35409-250/2023-2570-2 z dne 17.11.2023 popolno dopolnjena z naslednjo dokumentacijo:

* mnenjem Ministrstva za kmetijstvo, gozdarstvo in prehrano, Direktorata za kmetijstvo, št. 3502-52/2023/6 z dne 22.11.2023,
* mnenjem Ministrstva za obrambo, Uprave RS za zaščito in reševanje, št. 350-205/2023-3 z dne 14.11.2023 ter
* mnenjem Zavoda za gozdove, OE Murska Sobota, št. 3407-84/2023-2 z dne 2.10.2023.

Digitalno gradivo osnutka SD OPN RAD 2 je v elektronski obliki od 28.09.2023 dostopno na spletnem strežniku na naslovu:

<https://dokumentipis.mop.gov.si/interno/obcinski_akti/1_osnutek/radenci/SD_OPN2>,

z uporabniškim imenom za prijavo: mop\_user in geslom: nAS783eg.

II.

Na podlagi 301. člena Zakona o varstvu okolja (Uradni list RS, št. 44/2022 in 18/23 – ZDU-1O; v nadaljnjem besedilu: ZVO-2), ki je pričel veljati dne 13.04.2022, se postopki celovite presoje vplivov na okolje, začeti na podlagi Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17- GZ, 21/18 – ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1), končajo po določbah ZVO-1. Postopek celovite presoje vplivov na okolje za predmetni plan se je začel po sprejetem sklepu o začetku priprave plana dne 28.05.2018, v času veljavnosti ZVO-1, zato se bo zaključil v skladu z ZVO-1.

V skladu z določili 40. člena ZVO-1 je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje (v nadaljnjem besedilu: CPVO), s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 40. člena ZVO-1 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. Tretji odstavek 40. člena ZVO-1 določa, da se CPVO izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

V skladu z določili drugega odstavka 51. člena ZVO-1, Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

Skladno z določili prvega odstavka 298. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3), ki je začel veljati 31.12.2021, se postopki priprave prostorskih aktov, začeti na podlagi Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2; v nadaljnjem besedilu: ZPNačrt), katerih priprava se je v skladu s prvim, drugim in tretjim odstavkom 273. člena Zakona o urejanju prostora (Uradni list RS, št. 61/17, 199/21 – ZUreP-3 in 20/22 – odl. US; v nadaljnjem besedilu: ZUreP-2), nadaljevala po dosedanjih predpisih, končajo po določilih ZPNačrt.

Postopek priprave predmetnega plana je bil pričet s sprejetjem sklepa o začetku priprave plana dne 28.05.2018, na podlagi 46. člena ZPNačrt (objava v Uradnem glasilu slovenskih občin št. 27/2018), med veljavnostjo ZPNačrt, zato se bo zaključil v skladu z ZPNačrt.

Po določbah petega odstavka 47.a člena ZPNačrt, ministrstvo, pristojno za varstvo okolja v skladu z zakonom, ki ureja varstvo okolja, na podlagi vloge občine in priloženih mnenj iz tretjega odstavka tega člena pisno sporoči občini, ali je za občinski prostorski načrt treba izvesti CPVO.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06- ZDru-1, 8/10 ZSKZ-B, 46/14, 21/18-ZNOrg, 31/18 in 82/20; v nadaljnjem besedilu ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

Predmet plana SD OPN RAD 2, katerega osnutek je septembra 2023 izdelala družba ZEU d.o.o., Ulica Staneta Rozmana 5, 9000 Murska Sobota pod številko SD OPN 1/23, je širitev obstoječega stavbnega zemljišča v naselju Kapelski Vrh za potrebe umestitve butičnega hotela eVino z dodatno turistično ponudbo v enoti urejanja prostora z oznako KV 5/1 (zaselek Kapelski Vrh – vzhod), z vzpostavitvijo nove podenote urejanja prostora z oznako KV 5/3 ter namensko rabo BT – površine za turizem, izbris obstoječih nepozidanih stavbnih zemljišč za potrebe bilančne izravnave za izgubljena kmetijska zemljišča na območju predlaganega plana (izbris št. 2-IZ in 3-IZ), umaknitev predvidenega OPPN na območju predlaganega izbrisa nepozidanih stavbnih zemljišč na območju izbrisa št. 2-IZ, ter sprememba podrobnejše namenske rabe obstoječih stavbnih zemljišč iz SK v BT na območju, kjer je predvidena razširitev obstoječega stavbnega zemljišča za potrebe umestitve navedenega butičnega hotela z dodatno turistično ponudbo.

Na podlagi predloženega gradiva je ministrstvo ugotovilo, da za predmetni plan ni treba izvesti presoje vplivov na okolje na podlagi 51. člena ZVO-1 in Priloge 1 Uredbe o PVO (vrste posegov v okolje, za katere je presoja vplivov na okolje obvezna), ker ne vsebujejo posegov, za katere je presoja vplivov na okolje obvezna.

Na podlagi 101. člena ZON se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Pripravljavec plana je v postopku predložil mnenje Zavoda RS za varstvo narave, OE Maribor, št. 3563-0461/2023-2 z dne 13.10.2023, v katerem je navedeno, da se predmetne spremembe in dopolnitve OPN Radenci nahajajo izven posebnega varstvenega območja (Natura 2000) in zavarovanega območja, ne nanašajo na območja naravnih vrednot ali na ekološko pomembna območje ter na površine, ki bi bile pomembne za biotsko raznovrstnost. Zato ocenjuje, da presoje sprejemljivosti vplivov plana v naravo na varovana območja ni treba izvesti.

Ministrstvo je na podlagi javno dostopnih podatkov (Atlas okolja, Agencija RS za okolje) ugotovilo, da območje plana ne vsebuje posebnih varstvenih območij in zavarovanih območij narave. Ministrstvo je zato odločilo, da za plan ni treba izvesti presoje sprejemljivosti na varovana območja narave po 101. a členu ZON.

Ministrstvo je v postopku preučilo tudi obstoj drugih okoljskih razlogov za uvedbo CPVO po določilu tretjega odstavka 40. člena ZVO-1 in 2. člena Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljevanju Uredba o merilih).

Pripravljavec plana je v skladu s tretjim odstavkom 47.a člena ZPNačrt, v povezavi s 3. členom Uredbe o merilih, predložil ministrstvu mnenja Ministrstva za kulturo, Ministrstva za kmetijstvo, gozdarstvo in prehrano (s področja gozdarstva in lovstva), Zavoda za gozdove, OE Murska Sobota, Ministrstva za kmetijstvo, gozdarstvo in prehrano, Direktorata za kmetijstvo (s področja kmetijstva), Ministrstva za naravne vire in prostor, Direkcije RS za vode, Ministrstva za zdravje, Direktorata za javno zdravje, OE Maribor ter Ministrstva za obrambo, Uprave RS za zaščito o verjetnosti pomembnejših vplivov plana na okolje z vidika njihove pristojnosti.

Ministrstvo za kulturo je podalo mnenje št. 3501-48/2023-3340/4 z dne 6.10.2023 v katerem je navedlo, da je pri pobudah za spremembe prostorskega akta na področju varstva kulturne dediščine samo ena pobuda, ki se nanaša na širitev dejavnosti in je v neposredni bližini enote kulturne dediščine Kapelski Vrh – Kapelica pri hiši Kapelski Vrh 22 (EID 1-14036) s predvidevanjem, da le-ta ne bo imela negativnih vplivov na dediščino in je s stališča varstva kulturne dediščine sprememba možna.

Ministrstvo za kmetijstvo, gozdarstvo in prehrano je podalo mnenje s področja gozdarstva in lovstva, št. 3401-21/2007/29 z dne 5.10.2023, v katerem je ugotovilo, da predlagane spremembe in dopolnitve iz SD OPN 2 ne posegajo na površine, ki so v strokovnih podlagah za gospodarjenje z gozdovi (Gozdnogospodarski načrt za gozdnogospodarsko enoto Gornja Radgona (2014-2023)) obravnavane kot gozd ali drugo gozdno zemljišče, zato podaja pozitivno mnenje s področja gozdarstva in lovstva. Iz razpoložljivega gradiva je razvidno, da območje predlagane pobude ter posledično namenske rabe prostora za površino za bilančno izravnavo predlagane pobude niso na območju veljavne gozdne maske iz Gozdnogospodarskega načrta za gozdnogospodarsko enoto Gornja Radgona (2014-2023), zato ocenjuje, da izvedba plana SD OPN 2 ne bo imela negativnega vpliva na gospodarjenje z bližnjimi gozdovi ali na evidentirane funkcije okoliških gozdov, ter ne bo vplivala na življenjske razmere za divjad. Ministrstvo za kmetijstvo, gozdarstvo in prehrano meni, da z vidika gozdarstva in lovstva ni potrebno pričeti s postopkom CPVO.

Zavod za gozdove Slovenije, OE Murska Sobota, je podal mnenje št. 3407-84/2023-2 z dne 2.10.2023, v katerem je navedel, da spremembe in dopolnitve plana ne bodo bistveno vplivale na gozd oziroma gozdni prostor, ker predlagane spremembe ne posegajo v gozdna zemljišča, kot so definirana v trenutno veljavnem Gozdnogospodarskem načrtu za gozdnogospodarsko enoto Gornja Radgona (2014-2023).

Ministrstvo za kmetijstvo, gozdarstvo in prehrano, Direktorat za kmetijstvo (MKGP) je podalo mnenje s področja rabe kmetijskih zemljišč, št. 3502-52/2023/6 z dne 22.11.2023, v katerem je na podlagi pregleda dokumentacije o SD OPN ugotovilo, da občina predlaga spremembo 0,43 ha kmetijske namenske rabe v posebna območja (B) ter spremembo 0,73 ha stavbnih v kmetijsko namensko rabo. MKGP v tem postopku ugotavlja, da je pri pobudi prišlo do delne spremembe oblike posega ter zamenjave vračil z drugimi, pri čemer spremembe ne vplivajo na končno sprejemljivost posegov. Za MKGP je sprejemljiv poseg na kmetijsko zemljišče, s katerim občina predlaga spremembo namenske rabe kmetijskih zemljišč v območja stavbnih zemljišč, saj je občina za slednjega predložila ustrezno vračilo nepozidanih stavbnih zemljišč v kmetijsko namensko rabo. S posegi, ki se nanašajo na spremembo nekmetijske namenske rabe v kmetijsko namensko rabo, se ministrstvo strinja (2-IZ, 3-IZ). MKGP je pobudo že obravnavalo v dopolnitvah posebnih smernic k prvim spremembam in dopolnitvam Občinskega prostorskega načrta Občine Radenci, številka 350-35/2007/68 z dne 30.9. 2022, kjer se je do posega pozitivno opredelilo.

Ministrstvo za naravne vire in prostor, Direkcija RS za vode je podalo mnenje št. 35012-36/2023-2 z dne 9.10.2023 v katerem je navedlo, da so pri izdelavi osnutka plana bile upoštevane Smernice s področja upravljanja z vodami. Ugotovljeno je, da predlagane spremembe in dopolnitve plana posegajo na erozijsko ogroženo območje vendar na način, da so s podrobnimi izvedbenimi pogoji zagotovljeni potrebni ukrepi, zato navedeni plan ne bo pomembneje vplival na okolje s stališča izvedbe plana na vodni režim ter varstvo pred škodljivim delovanjem voda.

Ministrstvo za zdravje, Direktorat za javno zdravje, je podalo mnenje št. 354-109/2023-8 z dne 19.10.2023, s katerim soglaša z mnenjem NIJZ št. 354-172/2023-4 (256) z dne 19.10.2023 s katerim je bilo ugotovljeno, da so rezultati preveritve pričakovanih vplivov na okolje, ki jih bo glede na značilnost posega v okolje, lokacijo posega v okolje in vrste in značilnosti možnih učinkov povzročila izvedba sprememb plana pokazali, da spremembe posameznih sestavin okolja (kakovost zunanjega zraka, obremenjenost okolja s hrupom, ravnanje z odpadnimi vodami, oskrba s pitno vodo, ravnanje z odpadki, elektromagnetno sevanje, onesnaževanje s svetlobo) ne bodo tolikšne, da bi pričakovali verjetno pomembne vplive na zdravje ljudi. Zato je verjetno, da izvedba plana v obliki in obsegu, kot je opisano v osnutku plana, ne bo pomembno vplivala na zdravje in počutje ljudi.

Ministrstvo za obrambo, Uprava RS za zaščito in reševanje, je po pregledu gradiva izdalo pozitivno mnenje št. 350-205/2023-3 z dne 14.11.2023.

IV.

Na podlagi ugotovljenih dejstev, dokazov ter predloženih mnenj ministrstev in organizacij, ki sodelujejo v postopku CPVO je ministrstvo ugotovilo, da v skladu z določili drugega in tretjega odstavka 40. člena ZVO-1 ter merili iz 2. člena Uredbe o merilih, v postopku priprave in sprejemanja Drugih sprememb in dopolnitev Občinskega prostorskega načrta Občine Radenci ni treba izvesti postopka celovite presoje vplivov na okolje, niti presoje sprejemljivosti vplivov izvedbe plana na varovana območja po določilih 101. člena ZON.

Skladno z določbami 40. člena ZVO je ministrstvo odločilo tako, kot izhaja iz 1. in 2. točke izreka te odločbe.

V tem postopku stroški niso nastali, zato je ministrstvo odločilo tako, kot izhaja iz 3. točke izreka te odločbe.

**Pouk o pravnem sredstvu:**

Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži neposredno pisno ali pa se pošlje po pošti.

Postopek vodil:

Ljubiša Stanojević dr. Tanja Pucelj Vidović

Podsekretar vodja Sektorja za okoljske presoje

Vročiti (elektronsko):

* ZEU, družba za načrtovanje in inženiring d.o.o., Ulica Staneta Rozmana 5, 9000 Murska Sobota; [zeu@zeu.si](mailto:zeu@zeu.si)
* Občina Radenci, Radgonska cesta 9, 9252 Radenci; [obcina@radenci.si](mailto:obcina@radenci.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo; [gp.mkgp@gov.si](mailto:gp.mkgp@gov.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Ministrstvo za naravne vire in prostor, Direkcija RS za vode, [gp.drsv@gov.si](mailto:gp.drsv@gov.si)
* Ministrstvo za obrambo, Urad RS za zaščito in reševanje; [gp.dgzr@urszr.si](mailto:gp.dgzr@urszr.si)
* Zavod RS za varstvo narave, OE Maribor, [zrsvn.oemb@zrsvn.si](mailto:zrsvn.oemb@zrsvn.si)
* Zavod za gozdove Slovenije, OE Murska Sobota, [oemurskasobota@zgs.si](mailto:oemurskasobota@zgs.si)